### Bosna i Hercegovina

### Federacija Bosne i Hercegovine

### FEDERALNOMINISTARSTVO OKOLIŠA

### I TURIZMA

### Bosnia and Herzegovina

### Federation of Bosnia and Herzegovina

### FEDERALMINISTRY OF ENVIRONMENT

### AND TOURISM

Broj:UPI 05/2-02-19-5-43/25

Sarajevo, 12.05. 2025. godine

Federalno ministarstvo okoliša i turizma, rješavajući po zahtjevu investitora „IBRA” d.o.o. Tuzla za izdavanje okolinske dozvole za pogone i postrojenja za toplo pocinčavanje metalnih pozicija - cinkaone u naselju Miladije, općina Tuzla, a na osnovu člana 83. stav (2) i člana 93. stav (1) Zakona o zaštiti okoliša (“Službene novine Federacije BiH” , broj 15/21) i člana 4. stav (1) Uredbe kojom se utvrđuju pogoni i postrojenja koja moraju imati okolišnu dozvolu (“Službene novine Federacije BiH” , broj: 51/21 i 74/22) i člana 200. Zakona o upravnom postupku (“Sllužbene novine Fedracije BiH”, broj 02/98 i 48/99 i 61/22), *d o n o s i:*

**R J E Š E NJ E**

**1. Izdaje se obnovljena okolinska dozvola** investitoru “IBRA” d.o.o. Tuzla, za pogon za toplo pocinčvanja metalnih pozicija – cinkaone.

Pogon za toplo pocinčavanje metalnih pozicija – cinkaone nalazi se u naselju Miladije, na parceli označenoj kao k..č. 2624/6, 2625/5, 2624/5, 2625/2, 2624/4, 2624/8 i 2624/9, koje pripadaju katastarskoj općini K.O. Tuzla IV broj plana 86, Grad Tuzla. Ukupna površina predmetne parcela iznosi 6.500 m2.

**2.** **Pogoni i postrojenja za koje se izdaje okolinska dozvola**

Na lokalitetu predmetnog pogona nalaze se sljedeći objekti:

* Upravni objekti – kancelarije,
* Portirnica,
* Građevinski objekat – čelična hala I,
* Građevinski objekat – čelična hala II,
* Građevinski objekat – čelična hala ( skladište),
* Nadstrešnica I,
* Nadstrešnica II,
* Plato i manipulativne saobračajnice,
* Objekat trafostanice,
* Sanitarni čvor .

U građevinskom objektu hala II (dimenzija 20x40 m) instalirana je oprema za toplo pocinčavanje metalnih pozicija koja se sastoji od kada ukopanih u zemlju, ukupne zpremine 112 m3 , od kojih se u 4 kade primjenjuje hemijski postupak (4 x 16 m3 = 64 m3 ), dok se u ostalim kadama ( 3 x 16 m3 = 48 m3 ) odvijaju tehnološki procesi u kojima se ne primjenjuje hemijski postupak.

Udaljenost pogona za toplo pocinčavanje metalnih pozicija – cinkaona od najbližih naselja, vodotoka, šuma, zaštićenih područja i drugih osjetljivih područja:

* Udaljenost pogona od regulisanog vodotoka rijeke Jale je oko 270,00 m,
* Udaljenost pogona od susjednih poslovnih objekata je oko 65.00 m,
* Udaljenost pogona od susjednih individualnih objekata je oko 60,00 m,
* Udaljenost pogona od susjednog stambenog objekta je oko 200,00 m,
* Udaljenost pogona od magistralnog puta M-4 je oko 75,00 m,
* Udaljenost pogona od lokalno pristupnog puta je oko 3,00 m,
* U blizi nema zaštićenih područja i drugih osjetljivih područja.

**Kada broj 1. ( Toplo odmašćivanje)**

Operacija: skidanje površinskih nečistoća odnosno grubo odmašćivanje komada u trajanju 5- 10 min. Pogonski parametri: temperatura kupke 60-95°C, gustina kupke 1,035-1,074g/cm3.

Sastav kupke: emulgirajuće površinsko aktivne soli, soda, deterdžent, kiseli odmaščivač, bio razgradivi bez potrebe za ispiranjem.

**Kada broj 2. ( Dekapiranje – postupak nagrizanja)**

Operacija: dekapiranje –nagrizanje komada tj.skidanje hrđe i drugih oksida u razblaženom HCl-u 15%, temperatura 5-15°C.

Sastav kupke: HCl, demineralizovana voda 1:3

Mjerenje: jednom sedmično pehametrom

Ojačavanje: nakon mjerenja po potrebi ojačavanje se vrši sa nerazblaženim HCl-om 35%.

**Kada broj 3. (Ispiranje)**

Operacija: ispiranje metalnih komada u hladnoj protočnoj vodi temperature 5 – 15 °C u trajanju 0,5 min.

**Kada broj 4. (Fluksovanje)**

Operacija: potapanje metalnih komada u rastvor fluksa radi kvalitetnije i postojanije prevlake cinka u trajanju od 1 minute.

Pogonski parametri: temperatura 35 – 55 °C i pH 3,5 – 4,5.

Sastav kupke: amonijum hlorid 25%, cink hlorid 10% i demineralizovana voda.

Mjerenje: mjerenje pH vrijednosti na svaki sat vremena.

**Kada broj 5. (Sušenje)**

Operacija: sušenje komada u trajanju od 30 min. na temperaturi 100 – 120 ° C.

Energija za zagrijavanje: električni grijači.

**Kada broj 6. (Cinkovanje)**

Operacija: potapanje metalnih komada u čeličnu kadu koja sadrži rastopljeni cink, u trajanju 3-5 min. Dozvoljena minimalna čistoća cinka je 99,995%.

Pogonski parametri: temperatura rastoljenog cinka je od 445 – 460 ° C.

Mjerenje: mjerenje temperature se vrši permanentno sa 6 mjernih sondi od kojih su dvije stalno uronjenje u cink, ostale četiri mjere vanjsku temeperaturu kade. Upravljanje temperaturom vrši se automatski preko termo – regulatora.

**Kada broj 7. (Hlađenje)**

Operacija: Hlađenje metalnih komada u hladnoj protočnoj vodi temeprature 5- 15° C, u trajanju 0,5 min

U pomoćne sisteme se ubrajaju sistemi za obezbjeđenje energenata i vode za tehnološki proces:

* Sistem za napajanje električnom energijom i konstrolni sistem,
* Sistem komprimiranog zraka,
* Sistem tehnološke, pitke i hidrantske vode.

**3. Tehnološki proces za koji se izdaje dozvola**

Tehnološki proces u pogonu za toplo pocinčavanje obuhvata sve potrebne postupke i aktivnosti uobičajenje za procese toplog pocinčavanja – cinkovanja.

Tehnološki proces zaštite metala sadrži sljedeće faze:

* Toplo odmašćivanje metalnih predmeta,
* Nagrizanje metalnih predmeta – dekapiranje,
* Ispiranje,
* Fluksovanje,
* Sušenje,
* Toplo pocinčavanje,
* Hlađenje,
* Kontrola gotovih proizvoda.

Prva i osnovna faza u procesu zaštite metala je priprema površine materijala, što je jedan od osnovnih faktora za kvalitetno nanošenje prevlake na metalne površine u postupku toplog pocinčavanja. Priprema površine se odvija u dva odvojena postupka:

* Postupak toplog odmašćivanja,
* Postupak nagrizavanja – dekapiranja.

Na ovaj način vrši se uklanjanje masnoća, ulja, korozivnih produkata, prašine, čađi i slično. Odmašćivanje se vrši u kadi sa otopinom detrdženta, sode, kiselog odmaščivača bez potrebe za ispiranjem. Nagrizanje se vrši u kadi sa razblaženom hlorovodoničnom kiselinom.

Druga faza je ispiranje koje se vrši u hladnoj protočnoj vodi temperature 5 - 15° C.

Fluksovanje je iduća faza operacije priprema površine za toplo cinkovanje i podrazumijeva potpuno uklanjanje zaostalih oksida s površine metala i stvaranje tanke prevlake hlorida u cilju preventivne zaštite tek očišćene i pripremljenje površine od nagle korozije, do uranjanja u cink. Metoda nanošenja fluksa na površinu metala se još zove i suha metoda. Operacija se svodi na potapanje metalnih komada u rastvor fluksa radi kvalitetnije i postojanije prevlake cinka u trajanju od jedne minute. Pogonski parametri su: temeperatura 35 – 55 ° C i pH 3,5 - 4,5 . Praćenje ovog postupka se vrši svakih sat vremena mjerenjem pH vrijednosti.

Četvrta faza jest sušenje komada na temperaturi od 100 – 120 ° C i traje oko 30 minuta.

Kada za sušenje napravljena je od armiranog betona debljine i obložena vatrostalnom opekom debljine 15 m.

Faza toplog pocinčavanja dolazi nakon sušenja. Toplo pocinčavanje je hemijski postupak čiji je rezultat formiranje i struktuiranje cinkove prevlake u zavisnosti od pripremljenosti površine. Čelična kada je obložena vatrostalnom ciglom i kamenom vunom radi što manjeg gubitka u energiji. Kada se zagrijava električnom energijom.

Završna faza je hlađenje koja podrazumjeva hlađenje metalnih komada u protočnoj vodi temeperature 5 – 15 ° C u trajanju od 0,5 minuta.

**4. Emisije / negativni uticaji koje pogon i postrojenje ima u okoliš**

**4.1. Emisije u zrak**

Emisije u zrak nastaju prilikom emisija aerosola i para uz kade. Aerosol i pare hlorovodonične kiseline (HCl) i (NH3) emituju se u zrak. Emisije u zrak iz procesa toplog pocinčavanja potiču iz sušenja pozicija poslje operacije fluksanja. Emisija plinova kao i pojedinih polutanata nema jer se za zagrijavanje koristi električna energija. U cilju sprečavanja emisija u zrak na ventilacionom otvoru instalirani su filteri.

**4.2. Emisije u vode**

U dosadašnjem radu pogona za toplo pocinčavanje nije vršen monitoring otpadnih voda u površinske vode jer se iste ne upuštaju u površinske vode niti kanalizacioni sistem. Tehnološke otpadne vode koje nastaju u pgonu za toplo pocinčavanje se dijelom ( tekući i čvrsti koncentrati) pakuju u namjenske kontejnere i predaju na zbrinjavanje ovčaštenoj firmi na daljni tretman, a dijelom (otpadne vode iz ispirnih kada koje su veoma malo zasićene) se vraćaju u proces proizvodnje, odnosno kod novog formiranja i razblaživanja kiselina odmašćivača i fluksa.

**4.3. Emisije u tlo**

Aktivnostima koje se vrše u pogonu za toplo pocinčavanje metalnih pozicija – cinkaona ne nastaju emisije u tlo jer nema nikakvih direktnih niti indirektnih ispuštanja zagađujućih materija u tlo.

**4.4. Emisije buke**

Prema Izvještaju o mjerneju buke za kompaniju „IBRA“ d.o.o. Tuzla, juni 2024. godine urađenom od strane „TQM“ d.o.o. Lukavac konstatovano je da mjerenja okolinske buke su zadovoljavajuća.

**4.5. Vrsta i količina otpada koja nastaje na predmetnom lokalitetu**

Na predmetnom lokalitetu nastaju sljedeće vrste otpada:

* Komunalni otpad
* Otpad iz proizvodnje i to: tvrdi cink, pepeo cink, crveni mulj ( talog željezo oksida) i istrošena hlorovodonična kiselina.

Komunalni otpad nastaje u kancelarijskim prostorijama i čajnoj kuhinji. U komunalni otpad spada ambalaža, papir, karton i slično. Tvrdi cink nastaje u kadi u kojoj se vrši pocinčavanje metalnih predmeta, i dolazi do taloženja pri normalnom radu. Ova vrsta otpada spada u sekudarne sirovine te se kao takva prikuplja i prodaje. Pepeo cinka nastaje u procesu pocinčavanja i to direktno iz kade u kojoj se topi cink i uranjaju predmeti koji se pocinčavaju. Na industrijskom filteru nastaje talog od pepela cinka koji se prikuplja i prodaje kao sekudarna sirovina.

Crveni mulj predstavljaju profiltrirane i nakupljene suspedovane materije iz otpadnih tehnoloških voda i iz procesa galvanizacije. Ovi talozi sadrže suspedovane čestice obrađenih materijala i hemijski izreagovanih komponentni, opasne materije i drugo. Kao takvi, oni se moraju na poseban način deponovati, a po mogućnosti može se izvšiti regenracija tj. izdvajanje suspendiranih čestica npr. metala iz njega. Galvanski talog nastao u proizvodnim prostorijama firme IBRA je na bazi željeza.

**5. Opis predloženih mjera, tehnologija i drugih tehnika za sprječavanje ili ukoliko to nije moguće, smanjenje emisija iz postrojenja**

**5.1. Mjere za sprečavanje emisija u zrak**

Mjere za sprečavanje emisija u zrak obuhvataju redovan monitoring zagađujućih materija, u skladu s planom monitoringa iz okolinske dozvole i važećom zakonskom regulativom. Ventilacioni sistem u pogonu za toplo pocinčavanje metalnih panela mora se redovno čistiti i tehnički održavati. Također, potrebno je redovno održavati asfaltirane manipulativne površine unutar kruga pogona. Emisije zagađujućih plinova iz SUS motora vozila mogu se smanjiti upotrebom novije mehanizacije, redovnim servisiranjem i korištenjem kvalitetnog goriva. Radno osoblje dužno je provoditi sve raspoložive mjere za zaštitu zraka i sprečavanje zagađenja, uključujući i mjere zaštite od požara. Uz striktno pridržavanje mjera za sprečavanje zaprašivanja, ne očekuje se negativan uticaj na kvalitet zraka na predmetnoj lokaciji.

**5.2. Mjere za sprečavanje i smanjenje zagađenje voda i tla:**

Potrebno je obezbijediti da sistem za prikupljanje, prečišćavanje i ispuštanje otpadnih voda sa lokacije pogona za toplo pocinčavanje metalnih pozicija, uključujući prateće sadržaje, bude stalno funkcionalan i korišćen u skladu sa svojom namjenom, kao i u skladu sa uslovima propisanim važećom vodnom dozvolom. Kako bi se spriječio mogući negativan uticaj pogona na povećano prisustvo metala u oborinskim i podzemnim vodama, potrebno je kontinuirano vršiti monitoring. Monitoring se sprovodi na izlazu iz zacjevljenog potoka, u pijezometrima, te na ispustima oborinskih voda koje se ulivaju u potok i gradsku kanalizaciju. Neophodno je redovno vršiti čišćenje i održavanje taložnika i svih pratećih elemenata sistema, kao i organizovati odvoz i pravilno zbrinjavanje otpadnog mulja, taloga i opasnog otpada sa lokacije, isključivo putem ovlaštenih pravnih lica. Svakodnevno čišćenje vanjskih manipulativnih površina, uključujući radni plato i vanjsko skladište, obavezno je radi sprečavanja ispiranja otpadnih materija u kanalizaciju i podzemne vode. Zabranjeno je ispuštanje bilo kakvih hemikalija i drugih štetnih supstanci u kanalizacione odvode, jer bi to moglo narušiti kvalitet otpadnih voda i negativno uticati na vodni ekosistem. Na lokaciji pogona mora biti obezbijeđena odgovarajuća oprema za brzu intervenciju u slučaju nekontrolisanog isticanja opasnih materija (kao što su piljevina, apsorbensi, posude za prikupljanje i uređaji za pretakanje), radi sprečavanja mogućeg zagađenja tla i voda. Korisnik je dužan pridržavati se svih mjera i uslova propisanih od strane drugih nadležnih organa, koji se odnose na korišćenje i zaštitu voda, pod uslovom da nisu u suprotnosti sa odredbama izdate vodne dozvole.

**5.3. Mjere za zaštitu od buke**

Redovno kvalitetno održavanje i podmazivanje radnih strojeva, uređaja, radne mehanizacije i drugo. Prilikom izvođenja aktivnosti na način da se proizvodi što manje buke i da buka sa prostora ne ometa okoliš i lokalno stanovništvo. Svi uposlenici koji rade u proizvodnom pogonu dužni su nositi zaštitnu opremu za sluh (slušalice za uši). Pored buke iz pogona, dodatnu buku stvaraju i transportna vozila unutrašnjeg saobraćaja. Na nivo buke koja nastaje radom istih, može se utjecati samo redovnim održavanjem. Periodiči vršiti monitoring buke na granicama kruga prema najbližim kućama na osnovu plana monitoring u cilju kontrole niova buke i njenog uticaja na okoliš.

**5.4. Mjere za sprečavanje nastanka otpada**

Detaljnije informacije u vezi s nastajanjem otpada na lokaciji „Miladije” u Tuzli navedene su u Planu upravljanja otpadom koji je izrađen kao zasebni dokument, ali predstavlja sastavni dio Zahtjeva za izdavanje okolinske dozvole.

**6. Granične vrijednosti emisija za zagađujuće materije**

**6.1. Granične vrijednosti emisija zagađujućih emisija u zrak**

Mjeriti granične vrijednosti emisije prašine u skladu sa Pravilnikom o graničnim vrijednostima emisija zagađujućih materija u zrak (“Službene novine Federacije BiH”, broj 12/05).

**6.2. Granične vrijednosti emisije za ispuštanje pročišćenih otpadnih voda**

**Granične vrijednosti ispuštanja u vodu**

Prije nego što se otpadne vode iz postrojenja za tretman otpadnih voda ispuste u površinske vode treba ih pročistiti do kvaliteta koji odgovara Uredbi ouslovima ispuštanja otpadnih voda u okoliš i sistem javne kanalizacije („Službene novine Federacije BiH“, br. 101/15, 1/16).

**6.3. Granične vrijednosti buke**

Na osnovu Zakonu o zaštiti od buke (“Službene novine Federacije BiH”, broj 110/12).

Dozvoljeni nivoi vanjske buke –kod najbližih stambenih objekata

|  |  |  |  |  |  |
| --- | --- | --- | --- | --- | --- |
| Područje (zona) | Namjena područja | Najviši dozvoljeni nivo vanjske buke (dBA) | | | |
| Leq | | Vršni nivo |
| Dan | Noć | L1 | |
| IV | Trgovačko, poslovno, stambeno i stambeno uz prometne koridore, skladišta bez teškog transporta | 60 | 50 | 75 | |

Po odredbama ovog Zakona dan je od 06,00 do 22,00 sati, a noć od 22,00 do 6,00 sati.

**7. Mjere nakon prestanka aktivnosti, zatvaranja ili rušenja postorjenja**

Nakon prestanka rada pogona za toplo pocinčavanje metalnih pozicija, lokaciju je potrebno sanirati i vratii u prvobitno stanje ili stanje bolje od prvobitnog, te ukloniti sve objekte, sirovine i otpadne materijale.

Vraćanje u prvobitno stanje podrazumijevat će uklanjanje opreme koja se koristi u tehnološkom procesu, uklanjanje svih vrsta otpada koji nastaje na lokaciji, posebno opasnog otpada, te izvršiti rekultivaciju degradiranog terena. Zakon o zaštiti okoliša nalaže da se prekid rada i rušenja pogona i postrojenja, kojima je potrebno okolišno dopuštenje koje se izdaje na temelju dokumentacije o procjeni utjecaja na okoliš, obavezno provodi novi postupak procjene utjecaja na okoliš u skaldu sa važećom legislativom.

**8. Sistem monitoringa**

Monitoring emisija će se vršiti uskladu sa slijedećom tabelom

| Medij | Parametar praćenja | Mjesto praćenja | Dinamika praćenja |
| --- | --- | --- | --- |
| Voda | Prisustvo metala u oborinskim vodama kompleksa i podzemnim vodama. | Na izlazu iz zacjevljenog potoka u pijezometrima i na ispustima oborinskih voda. | U skladu sa članom 20. Uredbe o uslovima ispuštanja otpadnih voda u okoliš i sistem javne kanalizacije. |
| Buka | Ekvivalentni nivo buke | Kod najbližih stamebnih objekata u krugu pogona „IBRA“ | Jednom u tri godine, prema standard BAS ISO 1996-2:2020 |
| Otpad | Vrsta otpada  Količina otpada | Sva mjesta  nastanka otpada | U skladu sa Planom upravljanja otpadom |
| Zrak | Emisija u zrak nastaje prilikom emisije aerosola i para iz kada | Ventilacioni otvor | Jedanput u toku godine prema akreditovanoj metodi ispitne laboratorije |

**9. Izvještavanje**

Operater je obavezan podatke o provedenim mjerenjima emisija dostavljati Federalnom ministarstvu okoliša i turizma nanačin kako je to propisano Pravilnikom o registru zagađivača i zagađenjima okoliša („Službene novine Federacije BiH“, broj 11/23) i članom 10., gdje je naznačen rok za dostavu dostavu izvještaja 30.03. tekuće godine za prethodnu godinu izvještavanja. Prema Uredbi o Informacionom sistemu upravljanja otpadom („Službene novine Federacije BiH“, broj: 97/18) obaveza operatera je da dostavljaju podatke/unose ih elektronski u Informacioni sistem otpada koji uspostavlja Fond za zaštitu okoliša Federacije BiH., link: https://fzofbih.org.ba/informacioni-sistem-upravljanja-otpadom-fbih/.

**10. Period važenja okolinske dozvole**

Okolinska dozvola se daje na period od 5 (pet) godina, od dana uručenja rješenja.

**11. Upis u registar izdatih okolišnih dozvola**

Ovo rješenje se upisuje u registar izdatih okolišnih dozvola u skladu sa propisom iz člana 101. stav (3) Zakona o zaštiti okoliša ( „Službene novine Federacije BiH“, broj 15/21) i člana 8. Uredbe kojom se utvrđuju pogoni i postrojenja koja moraju imati okolišnu dozvolu („Službene novine Federacije BiH“, broj: 51/21, 74/22), i u skladu sa Pravilnikom o registru izdatih okolišnih doozvola („Službene novine Federacije BiH“, broj:41/23).

**Obrazloženje**

Operater “IBRA” d.o.o. Tuzla podnio je 17.03.2025. godine zahtjev za obnovu okolinske dozvole za pogon za toplo pocinčavanje metalnih pozicija – cinkaone koji se nalazi u naselju Miladije, na parceli označenoj kao k..č. 2624/6, 2625/5, 2624/5, 2625/2, 2624/4, 2624/8 i 2624/9. Uz zahtjev za izdavanje rješenja o obnovljenoj okolinskoj dozvoli operater je dostavio i sljedeću dokumentaciju:

1. Izvod iz planskog akta odnosno područja izdato od strane Službe za prostorno uređenje i zaštitu okoline, grad Tuzla broj: 06/18-19-03039/2025,

2. Rješenje o vodnoj dozvoli izdato od agencije za vodno područje rijeke Save, broj: UP-1/21-3-40-401-4/24 od 30.09.2024.,

3. Rješenje o vodnoj dozvoli izdato od Ministarstva poljoprivrede, šumarstva i vodoprivrede Tuzlanskog kantona, broj: 04/1-13-21-1964/25,

4. Rješenje o okolinskoj dozvoli broj: UPI-05/2-23-11-187/19 od 15.01.2020. godine izdato od Federalnog ministarstva okoliša i turizma,

5. Netehnički rezime,

6. Plan upravljanja otpadom,

7. Posjedovni list izdat od strane Službe za geodetske i imovinsko-pravne poslove , broj: 07-27-1062/25-4,

8. Kopija katastarskog plana i Zemljoknjižni izvadak,

9. Rješenje o izmjenama podataka izdat od Općinskog suda Tuzla, broj: 032-0-Reg-16-001247,

10. Uvjerenje o poreskoj registraciji,

11. Uvjerenje o registraciji/upisu u Jedinstveni registar obveznika indirektnih poreza

12. Rješenje od urbanističkoj saglasnosti izdato od Službe za prostorno uređenje i zaštitu okoline Tuzla, broj:06/10-23-002356/14 od 26.11.2014. godine,

13. Rješenje o odobrenju za građenje izdato od Službe za prostorno uređenje I zaštitu okoline Tuzla, broj: 06/10-23-003410/17 od 21.07.2017.,

14. Rješenje o odobrenju za upotrebu izdato od Službe za prostorno uređenje I zaštitu okoline Tuzla, broj:06/10-23-7635-2019 od 22.11.2019. godine,

15. Ugovor sa ovlaštenim operaterima za zbrinjavanje opasnog otpada “Kemekop” d.o.o. Tuzla,

16. Ugovor sa JKP “Komunalac” d.o.o. Tuzla o zbrinjavanju komunalnog otpada,

17. Operativni plan za incidentna zagađenja,

18. Izjava o istinitosti, tačnosti I potpunosti poadataka ,

19. Popis zagađujućih supstanci,

20. Slike: Kvaliteta ambijentalnog zraka (satelitski snimak sa ucrtanim mjernim mjestima), Nivo okolinske buke (satelitski snimak sa ucrtanim mjernim mjestima), Situacija dispozicije objekta pogona, Blok šema tehnološkog procesa zaštite metala toplim pocinčavanjem, Karta šireg I užeg područja okruženja (makro I mikro lokacija)

Pravni osnov za izdavanje rješenja o obnovljenoj okolinskoj dozvoli sadržan je u Poglavlju X. Zakona o zaštiti okoliša ( “Službene novine Federacije BiH”, broj:15/21) i na osnovu Priloga I Uredbe kojom se utvrđuju pogoni i postrojenja koja moraju imati okolinku dozvolu (“Službene novine Federacije BiH”, broj: 15/21, 74/22) pod tačkom 2.6. koja se odnosi na površinsku obradu metala ili plastičnih materijala u kojima se primjenjuje elektrolitski ili hemijski postupak, s kadama za obradu zapremine veće od 30m3 , kao i u skladu sa članom 4. Stav (1) Uredbe kojom se utvrđuju pogoni i postrojenja koja moraju imati okolinsku dozvolu (“Službene novine Federacije BiH”, broj:51/21, 74/22).

Zahtjev je sačinjen prema članu 86. i 93. Zakona o zaštiti okoliša (“Službene novine Federacije BiH”) i prema Uredbi kojom se utvrđuju pogoni i postrojenja koja moraju imati okolinsku dozvolu (“Službene novine Federaicje BiH”, broj:51/21, 74/22).

Nakon pregledane dokumentacije utvrđeno je da Zahtjev nije potpun jer nedostaje uplata administrativne takse u iznosu od 250,00 KM u skladu sa Zakonom o federalnim upravnim taksama i tarifama. Putem e-mail 24.03.2025.,a u skladu sa članom 80 stav (2), a u vezi  člana 64. Zakona o upravnom postupku FBiH (“Službene novine FBiH, broj: 2/1998, 48/1999 i 61/2022), tražena je dopuna zahtjeva na način da se pošalje skenirana uplatnica. Dana 25.03.2025. godine operater “IBRA” d.o.o. Tuzla je na e-mail dostavio skeniranu uplatnicu.

Nakon uvida u dopunjenu dokumentaciju, ovo federalno ministarstvo je ocjenilo da je pogon i postrojenje za toplo pocinčavanje u Općini Tuzla, **okolinski prihvatljiv.**

Ministarstvo je poduzelo radnje u cilju obavještavanja javnosti o podnesenom zahtjevu za izdavanje obnovljenje okolinske dozvole, te kako se shodno članu 88 . Zakona o zaštiti okoliša (“Službene novine Federacije BiH”, broj:15/21) osiguralo učešće javnosti u predmetnom postupku.

U cilju osiguranja učešća javnosti u postupku poduzete su slijedeće radnje:

* Objavom na internet stranici Federalnog ministarstva okoliša i turizma od 29.03.2025. godine javnost je informisana o podnesenom zahtjevu za izdavanje obnovljene okolinske dozvole, u istoj obavijesti navedeno je da se javni uvid u Zahtjev za izdavanje rješenja o obnovljenoj okolinskoj dozvoli može izvršiti u prostorijama Ministarstva kao i na web stranici [www.fmoit.gov.ba/okolišna](http://www.fmoit.gov.ba/okolišna) dozvola/javne rasprave i javni uvid uz pouku da se primjedbe na zahtjev za izdavanje rješenja o obnovljenoj okolinskoj dovoli mogu dostaviti u pisanoj formiu u roku od 30 dana od dana javnog objavljivanja na adresu Federalnog ministartsva okoliša i turizma.,
* Dopisom od 26.03.2025. o podnesenom zahtjevu obavještenja Gradu Tuzli da u skladu sa svojim nadležnostima obavijesti ostale zainteresirane subjekte sa područja grada Cazina ( jedinice lokalne samouprave, mjesnim zajednicama I nevladinim organizacijama koje se bave zaštitom okoliša).,
* Dopisom od 26.03.2025. o podnesenom zahtjevu Ministratvu za prostorno uređenje u zaštitu okolice .

U zakonskom roku od 30 dana nisu zaprimljene nikakve primjedbe i sugestije na zahtjev za obnovu rješenja okolinske dozvole operatera “IBRA” d.o.o. Tuzla nije bilo.

Dopisom od 26.03.2025. godine ovo ministarstvo je zatražilo dostavu zapisnika o izvršenim inspekcijskim nalazima od strane Federalne uprave za inspekcijske poslove kod operatera “IBRA” d.o.o. Tuzla. Dana 17.04.2025. ovom ministarstvu su dostavljeni izvještaji o izvršenim inspekcijskim nadzorima, broj: 10-19-5-02190/2025-1007-2-P od 14.04.2025. godine gdje su sadržani sljedeći zapisnici:

* Zapisnik broj: UP1-10-19-3-00053/2023-1007-P-1007-1-P od 11.07.2023.,
* Zapisnik broj UP1-10-19-3-05358/2023-1007-4-P od 15.11.2023.,
* Zapisnik broj: UP1-10-19-3-05358/2023-1007-10-P od 17.05.2024.,
* Zapisnik broj: UP1-10-19-3-00036/2024-1007-P-1007-1-P od 17.05.2024.,
* Zapisnik broj: UP1-10-19-3-03463/2024-1007-3-P od 11.12.2025.,
* Zapisnik broj UP1-10-19-3-03463/2024-1007-10-P od 17.03.2025.

Iz dostavljenih zapisnika o izvršenim inspekcijskim nadzorima nad pogonom za toplo pocinčavanje metalnih pozicija – cinkaone kojim upravlja operater “IBRA” d.o.o. Tuzla možemo zaključiti da subjekt nadzora ispunjava sve obaveze propisane okolišnom dozvolom.

Budući da je operater proveo svu proceduru vezanu za izdavanje okolinske dozvole u skladu sa članom 83. stav (2) i članom 89. i članom 93. stav (1) Zakona o zaštiti okoliša (“Službene novine Federacije BiH” , broj 15/21) i članom 4. stav (1) Uredbe kojom se utvrđuju pogoni i postrojenja koja moraju imati okolišnu dozvolu (“Službene novine Federacije BiH” , broj: 51/21 i 74/22) i člana 200. Zakona o upravnom postupku (“Sllužbene novine Fedracije BiH”, broj 02/98 i 48/99 i 61/22) odlučeno je kao u dispozitivu ovog Rješenja.

U skladu sa Zakonom o federalnim upravnim taksama i tarifi federalnih upravnih taksi (“Službene nvine Federacije BiH”, br: 43/13) Tarife federalnih upravnih pristojbi – 14 Takse iz oblasti okoliša tarifni broj 57. Tačka 4. Podnositelj zahtjeva je uplatio 250,00 KM na budžetski račun Federacije Bosne i Hercegovine broj:1020500000106698 otvoren kod UNION BANKE d.o.o Sarajevo.

**Uputa o pravnom lijeku:**

Ovo rješenje je konačno u upravnom postupku i protiv istog nije dopuštena žalba, ali se može pokrenuti upravni spor podnošenjem tužbe kod nadležnog suda  u roku od 30 dana od dana prjema.

**M I N I S T R I CA**

**dr. sc. Nasiha Pozder**

*Dostaviti:*

-“IBRA” d.o.o. Tuzla

-Grad Tuzla

-Ministartvo prostornog uređenja i zaštite okolice

-Federalna uprava za inspekcijske poslove

- Za sektor

- Arhivi